- ROM
- <
- 10
- >

10
Jwifɛl lele agŋ eke elm Jwifɛl ab ab ↄny Ɛs Kↄtↄkↄ nyam
1 Agŋ lisijimɛl, mʼam erur ɛm ecʼɛrm fɛŋ ɛm eke Jwifɛl kʼɛŋn sel, ɛtŋ mʼam ibrm Nyam low na ɛl eci. 2 Nawrɛ, mʼↄtu eke mi kʼij ɛl e lís e daŋku mʼɛsɛ: Nyam e kok owi anŋ ɛl ɛrm ɛm tasi, kↄ -lʼuwm ow ecʼejagb ab any tasi. 3 -Lʼirim elel eke Nyam bʼocr agŋ nyim nyim a, ɛtŋ -lʼↄl ɛl ecʼelel eke agŋ bʼeel nyim nyim ab es. Ow ↄŋ -lʼɛgŋm -lʼebm elel a eke Nyam bʼocr agŋ ɛsɛ agŋ nyim nyim af a. 4 Tasi ɛm a, Krist kok Mois ecʼol a e low iy nɛny, yecʼɛtŋ ke Nyam óc agŋ fɛŋ eke bʼub Krist nawrɛ a agŋ nyim nyim.
5 Mois in obi nↄn elel eke wɛl ↄtu eke kʼeel nyim nyim ol ecʼɛlum sosiɛm a ninɛ: ɛgŋ yecʼeke bi kok ol ecʼów a fɛŋ ekʼanŋ ɛm a, bʼow anŋ owr in ɛm.†Ob Ap 18.5. 6 Gbɛkↄ kin yecʼeke li dad agŋ a eke Nyam bʼoc ɛsɛ agŋ nyim nyim af ɛl ecʼↄmn a sosiɛm a e lís: kì dad ŋ ecʼɛrm ab ɛm kʼɛsɛ: bwo ecʼɛgŋ bʼow uyu afr ee? Ɛsɛ ɛbɛn eke wɛl am ibrm, kↄ bwo bʼow uyu afr ↄny Krist usm es ee? 7 Ɛmɛny kì dad kʼɛsɛ: bwo ecʼɛgŋ bʼow us es wus lokm ee? Ɛsɛ ɛbɛn eke wɛl am ibrm, kↄ bwo bʼow us es yogŋ ↄny Krist ɛlu ↄkm agŋ ekʼuw ab ɛm ee? 8 Ow elm ɛbɛn, aŋke wɛl nↄn: odad a anŋʼŋ saw, ŋ e nɛny ab ɛm lele ŋ ecʼɛrm ɛm ab ab.†Ol Ɔkn 30.12-14. Ɛtŋ odad na, in anake lʼel ↄmn ecʼamani a eke sʼam ↄb a. 9 Eke ŋ e nɛny bi dad agŋ fɛŋ ecʼany af ɛsɛ Jesu el Ɛs Kↄtↄkↄ, †Ɛs Kↄtↄkↄ:Grɛk ɛm a Kuriↄs. Sica eke Jwifɛl a erur eke kʼitŋn Amani Sig a eke wɛl nↄn Ebre ɛm a, Grɛk ɛm a, Nyam eci nin a eke ij Ebre ɛm, ke el YAHWEH (Admaga), -nʼↄny -lʼitŋn ow el Kuriↄs (Ɛs Kↄtↄkↄ). Aŋa wɛl am ɛgŋ eb eke Jesu in obi a el Ɛs Kↄtↄkↄ. ɛtŋ ub nawrɛ ŋ ecʼɛrm ab ɛm eke Nyam igbmʼn luw ɛm a, ow bʼow ↄŋʼŋ ɛŋn sel. 10 Tasi ɛm a, eke si bʼub nawrɛ ɛy ecʼɛrm fɛŋ ɛm a, Nyam bʼoc ɛy ɛsɛ agŋ nyim nyim af, ɛtŋ eke si bʼɛlu ɛy ecʼↄmn a ↄkm agŋ fɛŋ ecʼany af a, li bi sↄg ɛy. 11 Ɛɛ, Nyam Lɛl dad ninɛ: Ɛgŋ yecʼeke bʼoc ↄmn ɛluʼl ɛm a, sos kʼow ↄwm es lɛgŋ kaka.†Esayi 28.16, Sɛptant ɛm ecʼodad eke wɛl oc. Esayi e lɛl ab ɛm e sodad eke wɛl bʼɛŋn Rom nuŋ 10 na ɛm a, Sɛptant ɛm wɛl ot. 12 Ow sosiɛm a, ereb anm Jwifɛl lel agŋ ekʼelm Jwifɛl ab ab ecʼaraŋn ij. Ɛl fɛŋ Ɛs Kↄtↄkↄ nyam cɛ -nʼↄny, ɛtŋ li bʼↄŋ agŋ a fɛŋ eke bʼɛluʼl lebl a in ecʼów amamn a. 13 Nyam Lɛl dad ninɛ: Ɛs Kↄtↄkↄ bʼow sↄg agŋ a fɛŋ eke bʼow ɛluʼl lebl a.†Joɛl 3.5.
Amani Mamn e kokoba ecʼↄb
14 Sica ayaf -li bʼow -lʼɛlul Ɛs Kↄtↄkↄ lebl, eke -lʼubm ow nawrɛ ee? Ɛtŋ ayaf -li bʼow -lʼub ow nawrɛ, eke -lʼirim ow e lís owi ee? Ɛtŋ ɛmɛny ayaf -li bʼow -lʼiri ow e lís owi, eke ɛgŋ ↄbm ɛl ow ecʼamani ee? 15 Ɛtŋ ayaf ɛgŋ kʼↄbr ow ecʼamani, eke wɛl ɛram ɛgŋ ow ecʼee? Ow sosiɛm wɛl nↄn Nyam Lɛl ɛm: Ɛbɛn tasi eke ow akpl eke wɛl ki lɛr agŋ a eke bʼↄb samani amamn a eci mowrer ana!†Esayi 52.7. 16 Gbɛkↄ, ow elm agŋ a fɛŋ ɛluam Amani Mamn a. Tasi ɛm a, Esayi dad ow e low ninɛ: Ɛs Kↄtↄkↄ, kↄ bwo ecʼɛgŋ ub ɛy e Nyam odad a nawrɛ ee?†Esayi 53.1. 17 Njɛ, eke ɛgŋ bʼiri amani a, ow anake li bʼub Ɛs Kↄtↄkↄ nawrɛ a, ɛtŋ amani na, ow ow el Krist e lís ecʼodad a.
18 Ow sosiɛm mʼam ibrm mʼɛsɛ: kↄ Jwifɛl amua, -lʼirim odad na e low ee? Yadŋ, -lʼiri! Tasi ɛm a, Nyam Lɛl dad ninɛ:
Wɛl iri ɛl e lebl wus nimum af
ɛtŋ ɛl e sodad ebl im toŋ ok wus e nuŋ. †Selu 19.5, Sɛptant ɛm ecʼodad eke wɛl oc. Ɛl e lebl... ɛl e sodad...: Selu na ɛm a, ow el Nyam e mob e kok anŋ afr a e daŋku ekʼij. Pↄl am oc selu na ecʼodad ebl a bɛbmn Krist e jam us ɛsɛl ecʼAmani Mamn a eke kʼoc im ↄmun es susu susu fɛŋ ab ab.
19 Ow sosiɛm ɛmɛny mʼam ibrm mʼɛsɛ: Kↄ Israɛl ecʼagŋ na, -li kʼirim low a kʼokm ɛl es sos ɛm ee? Ke Mois ikŋ anym dad ɛl Nyam ecʼodad a ninɛ:
Mi bʼow mʼↄŋ nyamn ɛyr ↄny ↄny agŋ na ekʼel agŋ ekʼↄnym any a e lís.
Mi bʼow mʼↄŋ ɛrm ebl ↄny
agŋ ekʼↄnym low any uw kaka a e lís. †Ol Ɔkn 32.21.
20 Ɛtŋ Esayi oc lokm susu ɛm dad ninɛ: kin low eke Nyam dad:
Agŋ a eke ↄlmʼm es a, ɛl -nʼɛŋnʼm.
Ɛtŋ mʼɛlu sos ↄkm mi yɛgm agŋ a eke ibram im
low kaka a. †Esayi 65.1.
21 Gbɛkↄ Israɛl ecʼagŋ a e lís a, Nyam dad ninɛ:
Lɛgŋ nimum a,
mʼɛgŋm abu es bieku nyam
eke ɛ́luam low, ke ɛ́gŋm ɛm e low ebm a e lís. †Esayi 65.2.

- ROM
- <
- 10
- >

†10:5 Ob Ap 18.5.

†10:8 Ol Ɔkn 30.12-14.

†10:9 Ɛs Kↄtↄkↄ:Grɛk ɛm a Kuriↄs. Sica eke Jwifɛl a erur eke kʼitŋn Amani Sig a eke wɛl nↄn Ebre ɛm a, Grɛk ɛm a, Nyam eci nin a eke ij Ebre ɛm, ke el YAHWEH (Admaga), -nʼↄny -lʼitŋn ow el Kuriↄs (Ɛs Kↄtↄkↄ). Aŋa wɛl am ɛgŋ eb eke Jesu in obi a el Ɛs Kↄtↄkↄ.

†10:11 Esayi 28.16, Sɛptant ɛm ecʼodad eke wɛl oc. Esayi e lɛl ab ɛm e sodad eke wɛl bʼɛŋn Rom nuŋ 10 na ɛm a, Sɛptant ɛm wɛl ot.

†10:13 Joɛl 3.5.

†10:15 Esayi 52.7.

†10:16 Esayi 53.1.

†10:18 Selu 19.5, Sɛptant ɛm ecʼodad eke wɛl oc. Ɛl e lebl... ɛl e sodad...: Selu na ɛm a, ow el Nyam e mob e kok anŋ afr a e daŋku ekʼij. Pↄl am oc selu na ecʼodad ebl a bɛbmn Krist e jam us ɛsɛl ecʼAmani Mamn a eke kʼoc im ↄmun es susu susu fɛŋ ab ab.

†10:19 Ol Ɔkn 32.21.

†10:20 Esayi 65.1.

†10:21 Esayi 65.2.

© 1998 WBT